title: Orden de Clunyego
text: La orden de Clunyego ye una reforma de la Orden de Sant Benedit. La creyoron l'11 de setiembre de 909; Guillén I duque d'Aquitania donó la villa de Clunyego (Cluniacum en latín, Clunhic en occitán) a lo papato pa que i fundase un monesterio con dotze monches. Lo monesterio lo costruyoron en Mâconês, en Saona y Loira.
   
  A principios de lo sieglo X, naixe dentro de la ilesia catolica, la voluntat de reformar la orden monastica. Esta restauración se basa en la Regla de Sant Benedit, un reglamento que riche la vida de los monches detallando cómo ha d'estar la vida monastica. Esta regla prene un important desembolique por la intervención de Benedit de Aniane, pero no va guaire més t'allá por las tradicions de las abadías y por la rutina de la suya aplicación. Clunyego decide d'imposar-se agrupando un numero gran de conventos y esdevenindo la orden més important de la Edat Meya, establindo-se por tot arreu d'Europa.
  
  Orden de Clunyego